***PRAVILA I UVJETI SUDJELOVANJA U NAGRADNOM NATJEČAJU „Postani dizajner rasvjete“***

1. **OPĆENITO**

Ova pravila određuju pravila i uvjete sudjelovanja u nagradnom natječaju „Postani dizajner rasvjete“ (u nastavku: Nagradni natječaj) kojeg organizira tvrtka SmartWay d.o.o., Glavna 23, 40313 Sveti Martin na Muri, Hrvatska (u nastavku: Organizator).

Svaka osoba koja u razdoblju od 26.11.2018. do 16.12.2018. pošalje dizajn lampe prema uputama Organizatora na email adresu [info@smartway.com.hr](mailto:info@smartway.com.hr), potvrđuje sudjelovanje u Nagradnom natječaju. Svrha Nagradnog natječaja je promocija tvrtke SmartWay te pokretanje nove linije dizajnerskih lampi.

1. **TRAJANJE NAGRADNOG NATJEČAJA**

Nagradni natječaj će se održavati od 26.11. do 16.12.2018. u ponoć (prema vremenskoj zoni organizatora).

1. **OBJAVA PRAVILA**

Pravila su objavljena na <https://www.smartway.com.hr/dokumenti/> ,<https://www.facebook.com/smartwaydoo/>, <https://www.linkedin.com/company/smartwaydoo/> i <https://www.instagram.com/smartway.com.hr/>.

Pravila stupaju na snagu s početkom Nagradnog natječaja (26.11.2018.).

1. **TKO MOŽE SUDJELOVATI**

Svaka fizička osoba s trajnim prebivalištem u Republici Hrvatskoj koja preda dizajn lampe prema uputama Organizatora i pošalje svoju email adresu može sudjelovati u Nagradnom natječaju.

Osobe zaposlene od Organizatora i od organizacije koje su izravno povezane s implementacijom Nagradnog natječaja te članovi njihove najbliže obitelji ne mogu sudjelovati u Nagradnom natječaju.

Maloljetni sudionici moraju osigurati pristanak svojih roditelja, pravnih zastupnika ili skrbnika kako bi mogli sudjelovati u Nagradnom natječaju. Prihvaćanje pravila Nagradnog natječaja za maloljetnike će podnijeti njihovi roditelji, pravni zastupnici ili skrbnici, koji će ga proslijediti na email adresu [info@smartway.com.hr](mailto:info@smartway.com.hr) .

Sudionici jamče da su informacije dane za potrebe Nagradnog natječaja točne i istinite.

1. **NAČIN SUDJELOVANJA**

Svaki pojedinac koji želi sudjelovati u Nagradnom natječaju mora napraviti dizajn lampe, podne ili stolne, što podrazumijeva nacrt, skicu ili neki drugi oblik dokumenta gdje se može točno vidjeti oblik, dimenzije te predloženi materijal za izradu lampe. Takav dokument potrebno je zajedno s naslovom „Postani dizajner rasvjete“, svojim imenom i prezimenom te kontaktom poslati na email adresu [info@smartway.com.hr](mailto:info@smartway.com.hr) . Ako je sve u redu, sudionik će dobiti povratni email da je njegova prijava uspješno zaprimljena te će tako biti potvrđeno sudjelovanje u Nagradnom natječaju.

Sudjelovanjem u ovom nagradnom natječaju, smatrat će se da sudionik neopozivo i bezuvjetno prihvaća pravila i uvjete sudjelovanja u Nagradnom natječaju.

1. **NAGRADNI FOND**

Nagradni fond se sastoji u tome što će Organizator otkupiti pobjednički dizajn za vrijednost od 2.000,00 kn (dvije tisuće kuna) te će se prema njemu izraditi prototip lampe. Pobjednik će također biti uvršten na popis dizajnera Organizatora i bit će promoviran zajedno sa ostalim dizajnerima s kojima Organizator surađuje.

Organizator će 19.12.2018. odabrati najbolji dizajn te će autoru biti uručena nagrada.

Izbor najboljeg dizajna neće biti javan. Provest će ga četveročlana komisija koja će napraviti zapisnik događaja.

Zapisnik će obuhvaćati sljedeće informacije:

* datum, vrijeme i mjesto izbora
* prisutni članovi komisije za nadzor izbora
* imena pobjednika

Zapisnik će potpisati svi članovi komisije.

Rezultati izbora su konačni. Ne postoji mogućnost žalbe. Svi koji su poslali dizajn prema uputama Organizatora uključujući ime i prezime te kontakt na [info@smartway.com.hr](mailto:info@smartway.com.hr) i nakon toga dobili povratni mail, bit će uključeni u Nagradni natječaj. Svaka osoba može više puta sudjelovati u ovom Nagradnom natječaju (svaki dizajn poslan zasebno).

Organizator će pobjednika obavijestiti putem emaila ili kontakta koji je proslijedio unutar jednog dana od završetka izbora. Ime pobjednika bit će objavljeno i na web stranici organizatora ( <https://www.smartway.com.hr/> ) te na društvenim mrežama:

Facebook (<https://www.facebook.com/smartwaydoo/>)

LinkedIn (<https://www.linkedin.com/company/smartwaydoo/>)

Instagram (<https://www.instagram.com/smartway.com.hr/>)

Dobitnik je obvezan potvrditi primitak nagrade unutar 14 dana od primitka obavijesti i osigurati dodatne osobne podatke nužne za dostavu nagrade (prezime, ime, poštanska adresa i broj, porezni broj, broj bankovnog računa) koji su potrebni isključivo za dodjelu nagrade, putem emaila na email adresu [info@smartway.com.hr](mailto:info@smartway.com.hr) .

Dobitnik će biti obaviješten o načinu primitka nagrade nakon prosljeđivanja potrebnih podataka Organizatoru Nagradnog natječaja.

U slučaju da dobitnici ne proslijede svoje podatke Organizatoru na vrijeme, smatrat će se da su se odrekli nagrade i time Organizator nema obveza prema njima.

1. **PRIMITAK NAGRADE**

Organizator će dobitniku poslati detaljne informacije o primitku nagrade elektroničkom poštom. Nagrade su namijenjene isključivo dobitniku (ili njegovim zakonskim skrbnicima) i ne mogu se prenijeti na drugu osobu.

1. **OSTALE ODREDBE**

Organizator ne preuzima nikakvu odgovornost za:

* neuspjeh usluge koji je posljedica zlouporabe ili neznanja u vezi s uporabom usluge
* neuspjeh usluge zbog kvara na mreži ugovornih partnera, ispada električne energije ili druge tehničke smetnje koja može privremeno utjecati na uporabu usluge
* bilo kakve neželjene posljedice koje bi sudionici mogli trpjeti zbog sudjelovanja u Nagradnom natječaju
* bilo kakve posljedice uporabe nagrada.

Za tumačenje pravila odgovoran je Organizator. Sudjelovanjem u Nagradnom natječaju sudionik prihvaća ova pravila i suglasan je s njima. Rezultati odabira su konačni i nema mogućnosti prigovora na njih prema ovim pravilima. Ova pravila predstavljaju ekskluzivna pravila za organizaciju Nagradnog natječaja, sudjelovanje u Nagradnom natječaju, te dodjelu nagrada. Sva ostala neposredna i posredna objašnjenja ili priopćenja od strane Organizatora Nagradnog natječaja su informativni sažetak ovih pravila i upoznavanje s Nagradnim natječajem.

U slučaju kršenja ili pokušaja kršenja u ovim pravilima navedenih uvjeta, svaki sudionik je Organizatoru i/ili trećima odgovoran za svaku nastalu štetu. Organizator u tom slučaju zadržava pravo da bez bilo kakvih obaveza prema sudioniku ne dozvoli i/ili ga bilo kada za vrijem trajanja Nagradnog natječaja isključi iz nastavka Nagradnog natječaja. Ova odredba se primjenjuje i nakon završetka nagradnog natječaja.

Sudionik Nagradnog natječaja preuzima svu odgovornsot za korištenje nagrade koju je dobio na Nagradnom natječaju.

Organizator ne snosi nikakve troškove koji kod sudionika mogu nastati zbog sudjelovanja u Nagradnom natječaju.

Odluka Organizatora i izvođača o svim pitanjima u vezi Nagradnog natječaja i s njim povezanim pravilima je konačna i vrijedi za sve sudionike.

U slučaju sporova koji nastanu u vezi Nagradnog natječaja ili ovih pravila, a nije ih moguće riješiti sporazumno, nadležan je sud u Varaždinu.

Organizator zadržava pravo na promjenu pravila ukoliko to zahtijevaju tehnički ili komercijalni uvjeti ili uzroci od strane javnosti. O svim promjenama i novostima Nagradnog natječaja Organizator će sudionike obavijestiti.

1. **ZAŠTITA PRIVATNOSTI I PODATAKA SUDIONIKA NAGRADNOG NATJEČAJA**

Osobne podatke sudionika natječaja obrađuje Organizator – tvrtka SmartWay d.o.o., Glavna 23, 40313 Sveti Martin na Muri, Hrvatska, OIB: 94221886720, u svojstvu voditelja obrade osobnih podataka. SmartWay d.o.o. se obvezuje prilikom provedbe Nagradnog natječaja s prikupljenim osobnim podacima postupati sukladno Općoj uredbi o zaštiti osobnih podataka, slijedom čega svim sudionicima Nagradnog natječaja u nastavku dostavlja informacije o obradi njihovih osobnih podataka.

Osobnih podaci sudionika Nagradnog natječaja obrađuju se u sljedeće svrhe:

* za implementaciju i provedbu ovog Nagradnog natječaja
* kako bi ih obavijestio o ishodu Nagradnog natječaja
* kako bi objavio imena dobitnika na Facebook, LinkedIn i Instagram stranici SmartWay  
  Facebook (<https://www.facebook.com/smartwaydoo/>)

LinkedIn (<https://www.linkedin.com/company/smartwaydoo/>)

Instagram (<https://www.instagram.com/smartway.com.hr/>)

Osobni podaci sudionika Nagradnog natječaja obrađuju se isključivo temeljem njihove dobrovoljne i nedvosmislene privole dane u skladu s točkom 10. ovih pravila

Prikupljeni podaci bit će dostupni Organizatoru i sponzoru natječaja te pohranjeni na serveru Organizatora do završetka Nagradnog natječaja i izbora dobitnika nagrade i mogu biti poslani Organizatorovim ugovornim suradnicima za obradu, koji za njegov račun i u njegovo ime obrađuju osobne podatke o sudionicima samo za gore navedene svrhe. Prikupljeni osobni podaci se ne prenose u treće zemlje.

Prikupljeni osobni podaci sudionika natječaja čuvat će se do završetka Nagradnog natječaja te 30 dana po njegovom završetku, nakon čega će biti trajno izbrisani osim u slučaju da Organizator ima legitiman interes za njihovim duljim čuvanjem, primjerice, u slučaju prigovora sudionika ili sudskog postupka.

Prikupljeni dizajni tijekom Nagradnog natječaja smatraju se strogo povjerljivim podacima te će se prema njima i tako postupati i niti u jednom trenutku neće biti dostupni trećoj strani. Po završetku Nagradnog natječaja ti podaci će se uništiti osim ako njihov vlasnik ne odredi drugačije.

Svaki sudionik u skladu s Općom uredbom o zaštiti osobnih podataka ima pravo na pristup, ispravak, brisanje i ograničavanje obrade osobnih podataka koji se na njega odnose, kao i pravo na ulaganje prigovora na obradu i pravo na prenosivost podataka. Prigovor na obradu osobnih podataka sudionik može podnijeti i Agenciji za zaštitu osobnih podataka.

Sudionici mogu svoja prava ostvariti obraćanjem službeniku za zaštitu osobnih podataka na email adresu: [zastitapodataka@smartway.com.hr](mailto:zastitapodataka@smartway.com.hr) .

1. **PRIVOLA ZA OBRADU OSOBNIH PODATAKA**

Sudjelovanjem u Nagradnom natječaju, sudionik daje svoju dobrovoljnu i nedvosmislenu suglasnsot za obradu svojih osobnih podataka u svrhe i na način kako je to navedeno u ovim pravilima. Davanje osobnih podatakasudionika Nagradnog natječaja preduvjet je sudjelovanja te, bez navedenog, nije moguće sudjelovanje u Nagradnom natječaju.

Sudionik ima pravo u svakom trenutku povući svoju privolu slanjem zahtjeva službeniku za zaštitu osobnih podataka na email adresu: [zastitapodataka@smartway.com.hr](mailto:zastitapodataka@smartway.com.hr) . Povlačenje privole utječe na zakonitost obrade osobnih podataka prije povlačenja privole. U sločaju povlačenja privole za obradom osobnih podataka, sudionik neće moći sudjelovati u Nagradnom natječaju.

SmartWay d.o.o.  
Glavna 23  
40313 Sveti Martin na Muri  
Hrvatska